ROMÂNIA

JUDEŢUL BOTOŞANI

COMUNA BLÂNDEŞTI

CONSILIUL LOCAL BLÂNDEŞTI





PROIECT

HOTĂRÂREA

Nr.  23  din  05.05.2026 

Privind avizarea actualizării Regulamentului consolidat al serviciilor de alimentare cu apă și de canalizare din județul Botoșani și acordarea unui mandat special reprezentantului C.L. Blândeşti pentru aprobarea acestei actualizări

Consiliul Local al comunei Blândeşti; judeţul Botoşani, întrunit în şedinţa   din data de 

Având în vedere temeiurile juridice, respectiv prevederile:
a) art. 120 și art. 121 alin. (1) și (2) din Constituția României, republicată;

b) art. 3 și 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările ulterioare;

Analizând proiectul de hotărâre şi referatul de aprobare iniţiat de primar Stelian Maxim, prin care se susţine necesitatea şi oportunitatea proiectului, pentru avizarea actualizării Regulamentului consolidat al serviciilor de alimentare cu apă și de canalizare din județul Botoșani și acordarea unui mandat special reprezentantului UAT Blândeşti în AGA ADI Aqua Botoșani pentru aprobarea acestei actualizări; raportul nr. 1673/2026;
Urmare adresei nr. 15799/04.05.2026 a Asociației de Dezvoltare Intercomunitară „Aqua Botoşani”,
Văzând rapoartele  comisiilor de specialitate ale Consiliului Local al comunei Blândeşti; 

Ȋn conformitate cu prevederile art. 8 alin. (3) lit. i, art. 10 alin. (5) și (51) și art. 22 alin. (4) din Legea nr. 51/2006 a serviciilor comunitare de utilități publice, republicată, cu modificările și completările ulterioare; art. 6 , art. 10 alin. (1) lit. c) și art. 12 alin. (1) lit. h) din Legea nr. 241/2006 privind serviciul de alimentare cu apă și canalizare, republicată, cu modificările și completările ulterioare; art. 132 din O.U.G. nr. 57/2019 privind Codul administrativ, cu modificările și completările ulterioare; Ordinului nr. 88/2007 al Președintelui ANRSC  pentru aprobarea Regulamentului-cadru al serviciului de alimentare cu apă și de canalizare; art. 16 alin. (3) lit. g), art. 20 alin.(6)  și art. 21 alin. (1) din Statutul Asociației de Dezvoltare Intercomunitară „Aqua Botoșani”

În baza art. 129, alin.  (7) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,
În temeiul art. 139 și art. 196, alin. (1), lit. a) din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,

HOTĂRĂŞTE:

 Art. 1. Se avizează actualizarea Regulamentului consolidat al serviciilor de alimentare cu apă și de canalizare din județul Botoșani, conform Anexei nr. 1, parte integrantă din prezenta hotărâre.

Art. 2. Se acordă mandat special  reprezentantului Unității Administrativ-Teritoriale Blândeşti în Adunarea Generală a Asociaților la Asociația de Dezvoltare Intercomunitară „Aqua Botoșani”, să voteze pentru actualizarea Regulamentului consolidat al serviciilor de alimentare cu apă și de canalizare din județul Botoșani, în conformitate cu prevederile cuprinse la art. 1 din prezenta hotărâre.
Art. 3. Primarul UAT Blândeşti, prin direcțiile din cadrul aparatului de specialitate, împreună cu ADI Aqua Botoșani vor duce la îndeplinire prevederile prezentei hotătâri.

Inițiator proiect de hotărâre,
Primar Stelian MAXIM
